
,,Menetrenden a jövő" - szolgáltatásfejlesztés a Budapest - Szentendre vasútvonalon

A Budapest – Szentendre vonal Budapest egyik legforgalmasabb elővárosi vasútvonala, azonban a szolgáltatási színvonal elmarad az átlagtól. A vonatok gyakran túlzsúfoltak, a menetidő a távolsághoz képest túl sok, a kedvezőtlen díjszabás miatt sokan jegy nélkül utaznak. TDK dolgozatom célja egy olyan menetrend, szerelvényforduló és díjszabás javaslat összeállítása, amely az utasoknak növekvő minőséget, a Szolgáltatónak csökkenő kiadásokat és növekvő bevételeket jelentene. Mérések és számítások segítségével megvizsgálom egy Budapest-Batthyány tér – Szentendre gyorsított személyvonat, valamint – a meglévő vágánykapcsolatok kihasználásával – egy Budapest-Batthyány tér – Piliscsaba személyvonati viszonylat elindításának lehetőségét. Célom, hogy a fejlesztéseket az anyagi lehetőségekhez igazodva, nagyberuházások nélkül, a meglévő infrastruktúrával meg lehessen valósítani.



